
Postoji li povezanost između prve i zadnje Kur’anske sure (Fatihe i En-Nas)?


* 
* 
* 
* 
* 
* 
* 

 
Postoji li povezanost između prve i zadnje Kur’anske sure?

U Fatihi se spominje da je Allah Gospodar svjetova/Rabbil-‘alemin, a u te svjetove ubraja se i ljudski.  

U suri En-Nas tražimo zaštitu kod Allaha koji je Gospodar tog ljudskog svijeta/Rabbin-nas.


U suri Fatihi spominje se da je Allah Vladar Sudnjeg dana/Maliki jevmid-din.  

U suri En-Nas tražimo zaštitu kod Vladara ljudi/Melikin-nas, što ukazuje da jedni drugima ne trebamo činiti zlo, jer postoji ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan, gdje ćemo odgovarati pred Allahom. Čak i kada nam učine zlo, mi smo u Allahovoj zaštiti, jer On je Vladar Sudnjeg dana, i toga dana, mi ćemo biti zaštićeni od ljudi koji su nam na dunjaluku činili zlo, na način da će biti među nama pravedno presuđeno.


U Fatihu učimo: „Samo Tebe obožavamo“  

U suri En-Nas pominje se da je Allah „Ilahin-nas“, tj. Onaj koji zaslužuje da Ga ljudi obožavaju. Dakle, ako je On taj Koji nas jedini može zaštititi, onda je On taj Koji jedini zaslužuje da bude obožavan.


U Fatihi učimo: „Uputi nas na Pravi put“  

U suri En-Nas molimo Allaha da nas sačuva šejtanskih došaptavanja koja nas mogu skrenuti s Pravog puta, na put onih koji su u Allahovoj srdžbi i na put onih koji su zalautali. A od Pravog puta nas odvraćaju i ljudski džinski šejtani, i zato na kraju sure En-Nas i stoji da nas Allah sačuva njihovog uticaja, a u Fatihi molimo da nam pokaže Pravi put.


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


<https://www.facebook.com/senad.muhic.3/posts/10207425904161590>


